அலகு இல் வெம் படைகள் தெற்றி, அளவிடற்கு அரிய ஆகி, மலைகளும், கடலும், யாறும், கானமும் பெற்று, மற்று ஓர் உலகமே ஒத்தது, அம்மா! போர்ப் பெருங் களம்' என்று உன்னா,	15 வெப்பு அடைகில்லா நெஞ்சில், சிறியது ஓர் விம்மல் கொண்டான்; 'அப்பு அடை வேலை அன்ன பெருமையார், ஆற்றலோடும் ஒப்பு அடைகில்லார், எல்லாம் உலந்தனர்; குரங்கும் ஒன்றே! எப் படை கொண்டு வெல்வது, இராமன் வந்து எதிர்க்கின்?' என்றான்.	16 கண் அனார், உயிரே ஒப்பார், கைப் படைக்கலத்தின் காப்பார்,